Amphiarius rugispinis

Amphiarius rugispinis é unha especie  de peixe actinopterixio da orde dos siluriformes, familia dos aríidos e subfamilia dos ariinos, unha das dúas integradas no xénero Amphiarius.

 Taxonomía 
 Descrición 
A especie foi descrita en 1840 polo zoólogo francés, especializado en ictioloxía, Achille Valenciennes, baixo o nome de Arius rugispinis.Amphiarius rugispinis (Valenciennes, 1840) no WoRMS. Consultado o 7 de agosto de 2022.Amphiarius rugispinis (Valenciennes, 1840) no GBIF. Consultado o 7 de agosto de 2022.Amphiarius rugispinis (Valenciennes, 1840) na BioLib. Consultada o 7 de agosto de 2022. 

 Sinónimos 
Ademais de polo nome actualmente válido, a especie coñeceuse tamén polos sinónimos:
Arius rugispinis Valenciennes, 1840 (protónimo)
Cathorops rugispinis (Valenciennes, 1840)
Hexanematichthys rugispinis (Valenciennes, 1840)Notarius rugispinis (Valenciennes, 1840)Tachysurus atroplumbeus Fowler, 1931

 Hábitat e distribución Amphiarius rugispinis é un peixe mariño, pero que habita tamén en augas salobres, demersal, que se encontra entre os 8° N e os 3° S, e entre os 59° O e os 43° O, en América do Sur, desde a Güiana até o Maranhão (Brasil).

 Características 
Pode acadar unha lonxitude máxima de 47,0 cm,Soares, B. E., A. C. C. Santos, F. L. S. Mendes, R. B. Barthem & L. F. A. Montag (2016): "Length-weight relationship of seven marine catfishes (Siluriformes: Ariidae) in the Amazon Coastal Zone (Brazil)". J. Appl. Ichthyol. 32: 163-164. aínda que comunmente mide 30,0 cm.Taylor, W. R. & N. A. Menezes (1978): "Ariidae". En W. Fischer, ed. FAO species identification sheets for fishery purposes. West Atlantic (Fishing Area 31). volume 1. Roma: FAO. 

 Bioloxía 
É un peixe costeiro, que se encontra principalmente en augas turbias dos estuarios e ao redor das desembocaduras dos ríos. A reprodución parece ser entre setembro e novembro. O diámetro do ovo é de 14 a 15 mm; as femias desovan uns 30-35. Os machos gardan e incuban os ovos na boca, até a súa eclosión.Le Bail, P.-Y., P. Keith & P. Planquette (2000): Atlas des poissons d'eau douce de Guyane. Tome 2, Fascicule II: Siluriformes. París: Publications scientifiques du Muséum national d'Histoire naturelle. ISBN 2-8651-5117-4.

 Relación cos humanos 
É obxecto de pesca pola súa carne. Comercialízase fresco e salgado e, para a exportación, conxelado.Cervigón, F., R. Cipriani, W. Fischer, L. Garibaldi, M. Hendrickx, A.  J. Lemus, R. Márquez, J. M. Poutiers, G. Robaina & B. Rodriguez (1992): Fichas FAO de identificación de especies para los fines de la pesca. Guía de campo de las especies comerciales marinas y de aquas salobres de la costa septentrional de Sur América. Roma: FAO. ISBN 92-5303-129-8.

 Notas 

 Véxase tamén 

 Bibliografía 
 Cuvier, G. & A. Valenciennes (1840): Histoire naturelle des poissons. Tome quinzième. Suite du livre dix-septième. Siluroïdes. Histoire naturelle des poissons 15: 1-540.
 Froese, Rainer & Pauly, Daniel, eds. (2011): Amphiarius rugispinis  en FishBase. Versión de decembro de 2011.
 Marceniuk, A. P. & Menezes, N. A. (2007): "Systematics of the family Ariidae (Ostariophysi, Siluriformes), with a redefinition of the genera". Zootaxa 1416: 1–126. 
 Nelson, J. S. (2006): Fishes of the World (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

 Outros artigos 
 Siluriformes
 Aríidos
 Amphiarius''

Categoría:Siluriformes